Olsenbanden jr. på Cirkus

***Olsenbanden jr. på Cirkus*** er en norsk eventyrfilm fra 2006 i serien om Olsenbanden jr. Filmen er regissert av Arne Lindtner Næss og er basert på musikalen med samme navn fra 2005. 

Filmen ble sett av nesten 243 000 og ble den 11. mest sette filmen på norske kinoer i 2006. 

## Handling
Historien finner sted rundt 1960, og begynner med at Egon er på togtur med de andre barna på barnehjemmet. Mens barna får tørre brødskiver med sild, koser barnehjemsbestyreren Sigvald Pettersen og hans kone Mathilde seg med kylling og vin og andre kulinariske herligheter, kjøpt for penger som skulle komme barna til gode. Dette terger Egon, og han får med seg Kjell og Benny på en plan å ta maten fra bestyreren. Dessverre ender det galt denne gangen også. Når Egon kommer ut fra husarrest, har alle barna ved barnehjemmet blitt invitert på sirkus, betalt av kommunen.

Men barnehjem-bestyreren beholder pengene selv, og i tillegg er bestyreren en tidligere ansatt ved sirkuset, og fikk sparken fra akkurat dette sirkuset, og nå vil han sammen med sin kone og sin bror klovnen Thorvald fra Circus Flamingo sprenge sirkuset med en bombe i en koffert. Pettersen drømmer selv om å bli sirkus-direktør (ved sit eget sirkus Sigvaldo). Med klovnen Thorvald, som sjefen for Sirkus Flamingo har sparket, ønsker han å ødelegge sirkuset med en bombe under premieren for sirkuset. Egon forkler seg derfor som en klovn, og kan dermed utarbeide sin nye plan sammen med Benny og Kjell uten å bli gjenkjent. 

Olsenbanden med hjelp fra Dynamitt-Harry tar deretter på seg oppgaven å redde sirkuset, og må prøve å få tak i kofferten før bomben sprenges. I tillegg er inspektør Hermansen med sin kollega og sønn Herman også på sirkus denne dagen, samt Valborg og Ingrid, som er der med Biffen og hans kamerater, da Kjell og Benny ikke hadde penger til å invitere jentene med. Kjell er som vanlig skeptisk til hele aksjonen, men tanken om å bli kåret til helt og vinne tilbake Valborgs gunst lokker, så motvillig blir han likevel med. Etter flere spektakulære hendelser klarer Olsenbanden og Dynamitt-Harry å få avslørt bestyreren, og Kjell blir Valborgs store helt.

Filmen inneholder flere fine musikksekvenser, hvor en del av disse er filmet i og utenfor Snackbaren til Syvertsen som i virkeligheten ligger i Brettevilles gate 20 på Torshov.

## Rolleliste

## Musikalen
Musikalen ***Olsenbanden jr. på Cirkus*** gikk på Oslo Nye Teater fra 3. februar til 11. juni 2005. Regi var ved Ivar Tindberg, koreografi ved Helén Vikstvedt, mens John Kristian Alsaker var scenograf og Birgitte Lie var kostymedesigner for musikalen.
Alle barnerollene var fordelt på to lag, som spilte annenhver forestilling. 

;Rolleliste

;Musikalske innslag

;Akt l
#Taima og tilrettelagt&nbsp;– Egon, Kjell, Benny
#Olsenbanden tema&nbsp;– Orkestret
#Hu kyssa meg&nbsp;– Kjell
#En ørefik&nbsp;– Gudrun, Bassefar, Hermansen & Holm
#Lovens lange tarm&nbsp;– Hermansen & Holm
#Vi er et fryktelig syn&nbsp;– Biffen, Knut, Johnny
#Sirkus Sigvaldo&nbsp;– Sigvald, Mathilde, Thorvald
#Dynamitt&nbsp;– Dynamitt-Harry
#Vi vil flå deg&nbsp;– Sigvald, Mathilde, Barnehjemsbarna

;Akt ll
#Hermansen og Holm&nbsp;– Hermansen & Holm
#Må bare ha det&nbsp;– Valborg & Ensemblet
#Vent på meg&nbsp;– Den minste jenta
#Sirkus Flamingo&nbsp;– Fru Flamingo & Ensemblet
#Holde det man lover&nbsp;– Valborg
#Gamle minner&nbsp;– Klovnen Thorvald
#Finale&nbsp;– Ensemblet
#Olsenbanden tema&nbsp;– Orkestret

## Referanser


## Eksterne lenker
* 
* 
* ''Olsenbanden jr. på Cirkus'' hos Filmfront